Publication: Magyar Közlöny
Issue: MK-2004-195 (Year: 2004, Number: 195)
Era: 2004-2010
Section: szóló 1993. évi XLVI. törvény 6. § f) pontja alapján kiadott – az egységes statisztikai számjel elemeirõl és
Paragraph Index: 80

1. Általános tartalmi tudnivalók 1.1. Egy fájlban egy adatszolgáltatónak eredeti jelentés esetén ("E" jelû) egy adott adatgyûjtési egység (a továbbiakban: adatgyûjtés) egy konkrét vonatkozási idejéhez tartozó összes adatát kell beküldenie. Amennyiben módosított ("M" jelû) jelentést tartalmaz a fájl, a legkisebb beküldendõ egység egy tábla minden adata. Amennyiben az adatszolgáltató a megadott vonatkozási idõre nem rendelkezik adattal, tehát a teljes jelentése nemleges, a beküldendõ fájl egyetlen olyan rekordot kell tartalmazzon, amelyben csak az azonosítók (adatgyûjtés azonosító, vonatkozási idõ, az adatszolgáltató azonosítója, kitöltés dátuma, és a bizonylat jellegeként az "N" betûkód) szerepelnek. Egy adatgyûjtés egy vagy több táblából áll, a táblák sorokból, a sorok rovatokból állnak. A fájlok rekordjai tartalmilag a kérdõív-táblák sorainak, a rekordok egyes mezõi pedig - az azonosító mezõkön túl - a kérdõív-táblák rovatainak felelnek meg. 1.2. A fájl egy rekordjának szerkezetét tekintve minden rekord eleje – még a kérdõív-tábla adatrovatait tartalmazó mezõk elõtt – azonosító mezõket is tartalmaz. Ezek az azonosító mezõk mondják meg a feldolgozó rendszer számára, hogy az adatok pl.: –melyik adatgyûjtésbõl származnak, –melyik idõszakra/idõpontra vonatkoznak (vonatkozási idõ dátuma), –melyik adatszolgáltatótól érkeznek, –az adatszolgáltató mely napon készítette az adatszolgáltatást (kitöltés dátuma), –a bizonylat eredeti, módosító vagy nemleges jellegû-e, – a mezõk melyik kérdõív-tábla melyik sorának adatait tartalmazzák stb. Ezután következnek a rekordban a kérdõív-tábla adatrovatait tartalmazó mezõk. (A pontos rekordszerkezet-leírást lásd. a jelen melléklet I. B. 4.4. - 4.5. alpontjaiban.) 1.3. A fájl a fent leírt tartalmú és szerkezetû rekordokon kívül még technikai összesítõ (ellenõrzõ) rekordokat is tartalmazhat - ha annak készítését a kitöltési útmutató elõírja, és a kérdõív tábláján szerepel ilyen sor. Ilyen technikai ellenõrzõ sor elõírására olyan kérdõív-tábla esetén kerülhet sor, amely „igazi”, tehát tartalommal bíró összesen sort nem tartalmaz. A technikai ellenõrzõ rekord kizárólag arra szolgál, hogy a fájl beolvasásakor ellenõrizhetõ legyen, hogy valamennyi rekord (sor) sikeresen beolvasásra került-e. Szerkezete azonos a fájl többi rekordjának szerkezetével, az azonosító mezõk után a táblaszám annak a táblának a száma, amihez tartozik, a sorszám csupa nulla, az egyes mezõk pedig a tábla megfelelõ oszlopaiban lévõ értékek összegét tartalmazzák akkor, ha az oszlopban lévõ mezõk számértéket tartalmaznak, azaz összesíthetõk. Mivel a sor célja tisztán technikai jellegû, az összeg nem kell, hogy jelentéssel bíró legyen, a sor mezõinek hossza az összegzés miatt természetesen nagyobb lehet, mint az elemi sorokban lévõ mezõk hossza. 1.4. Az értékadatokat tartalmazó mezõk hosszára vonatkozóan (ld. a jelen melléklet I.B. 4.4.-4.5 alpontjai alatt található táblákat) vagy a kérdõív-tábla egészére, vagy annak oszlopaiban megadott mértékegység, illetve leírás (kódérték vagy szöveg) határozza meg az adat típusát (ld. a jelen melléklet I.B. 4.2. alpontot: C, N vagy S). A technikai ellenõrzõ rekordban lévõ mezõk hossza az alapadatokra vonatkozóan meghatározottnál hosszabb is lehet. 1.5. A vonatkozási idõ jelzésére az alábbi táblában közölt dátumkódokat kell használni: 200o 0–9 éves gyakoriság esetén 200o Fo 1 vagy 2 féléves gyakoriság esetén 200o No 1–4 negyedéves gyakoriság esetén 200o oo 01–12 havi gyakoriság esetén 200o Hoo 01–52 heti gyakoriság esetén 200o oo Ko 01–12/1–2 kétheti gyakoriság esetén (hónapon belüli sorszám) 200o oo oo 01–31 napi gyakoriság esetén ... egyszeri * ... eseti * *Az adatgyûjtés konkrét vonatkozási ideje alapján lehet bekódolni.

Source: https://magyarkozlony.hu/hivatalos-lapok/7eda1a9307307eb6bdcb23e0cb3bb1e8f8774e33/dokumentumok/2ebf26008302298fc9612941c1a2111c05a7b224/letoltes